|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 007-01/17-01/1 |
| URBROJ: 2142-02-02/1-17-2 |
| Punat, 2. siječnja 2017. godine |

Na temelju članka 16. Pravilnika o financiranju programa, projekata i javnih potreba sredstvima proračuna Općine Punat, („Službene novine Primorsko-goranske županije“ broj 1/16), općinski načelnik donosi

ODLUKU

o načinu raspodjele raspoloživih sredstava iz Proračuna Općine Punat za 2017. godinu namijenjenih financiranju programa i projekata od interesa za opće dobro koje provode udruge

Članak 1.

Ovom Odlukom utvrđuje se način raspodjele sredstava namijenjenih financiranju programa i projekata od interesa za opće dobro koje provode udruge, u ukupnom iznosu od 725.000,00 kuna, a koja su u Proračunu

Općine za 2017. godinu raspoređena u:

* Prioritetno područje 1 – Program javnih potreba u kulturi u iznosu 350.000,00 kuna
* Prioritetno područje 2 - Program javnih potreba u sportu u iznosu 215.000,00 kuna
* Prioritetno područje 3 - Program razvoja civilnog društva u iznosu 160.000,00 kuna

Članak 2.

Sredstva navedena u članku 1. raspodijeliti će se na temelju javnog natječaja za financiranje programa i projekata od interesa za opće dobro koje provode udruge za 2017. godinu (u daljnjem tekstu: Natječaj) čiji je nositelj Općina Punati u skladu s dokumentacijom za provedbu Natječaja koja je sastavni dio ove Odluke.

Članak 3.

Dokumentacija za provedbu Natječaja iz članka 2. ove Odluke obuhvaća:

1. Tekst javnog natječaja
2. Upute za prijavitelje
3. Obrasce za prijavu projekta
4. Obrasce za provedbu projekta i izvještavanje

Obrasci za prijavu iz stavka 1. ovog članka su:

* Obrazac opisa programa ili projekta
* Obrazac proračuna programa ili projekta
* Obrazac izjave o nepostojanju dvostrukog financiranja
* Obrazac izjave o partnerstvu (ako je primjenjivo)
* Obrazac izjave o ispunjavanju ugovornih obveza preuzetih temeljem prijašnjih ugovora o dodjeli bespovratnih sredstava

Obrasci za provedbu projekta i izvještavanje iz stavka 1. ovog članka su:

* Obrazac za ocjenu kvalitete/vrijednosti programa ili projekta
* Obrazac ugovora o financiranju programa ili projekta
* Obrazac opisnog izvještaja provedbe programa ili projekta
* Obrazac financijskog izvještaja provedbe programa ili projekta

Članak 4.

Poziv i dokumentacija za provedbu Natječaja iz članka 2. objavljuje se u cijelosti na mrežnim stranicama Općine Punat (www.punat.hr)

Članak 5.

Općina Punat nadležna je za provedbu postupka.

Sukladno Uputama za prijavitelje, Općina Punat osnovat će Povjerenstvo za otvaranje prijava i provjeru propisanih uvjeta Natječaja te provesti otvaranje zaprimljenih prijava.

Općina Punat osnovat će Povjerenstvo za ocjenjivanje za procjenu zaprimljenih projektnih prijava koje su uspješno ispunile provjeru propisanih uvjeta Natječaja.

Članovi Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje zaprimljenih projektnih prijava radit će sukladno proceduri navedenoj u Uputama za prijavitelje.

Članove Povjerenstva za otvaranje prijava i provjeru propisanih uvjeta Natječaja i Povjerenstva za ocjenjivanje zaprimljenih projektnih prijava imenuje općinski načelnik.

Članak 6.

Na temelju provedenog postupka ocjenjivanja projekata, Općina Punat donosi Odluku o raspodjeli sredstava za financiranje programa i projekata od interesa za opće dobro koje provode udruge.

Na temelju Odluke iz stavka 1. ovog članka Općina Punat će s nositeljem projekta sklopiti pojedinačne ugovore.

Odluka iz stavka 1. ovog članka objavit će se na mrežnim stranicama Općine Punat.

Članak 7.

Za provedbu ove Odluke zadužuje se Jedinstveni upravni odjel Općine Punat.

Članak 8.

Ova Odluka stupa na snagu danom donošenja.

OPĆINSKI NAČELNIK

Marinko Žic, v.r.